Copyright CANON INC. 2002. Minden jog fenntartva.

________________________________________________________________________

Microsoft Windows XP, Microsoft Windows 2000 Canon s900
BJ nyomtatóillesztő 1.61HU-es verzió
Utasítások
________________________________________________________________________

A Canon és a BJC bejegyzett védjegyei, a Bubble Jet pedig védjegye
a CANON INC.-nek.

A Microsoft, a Windows és a Windows NT a Microsoft Corporation
bejegyzett védjegyei az USA-ban és más országokban.

Az Intel és a Pentium az Intel Corporation bejegyzett védjegyei.

Az egyéb márkanevek és terméknevek megfelelő cégek védjegyei vagy
bejegyzett védjegyei lehetnek.
________________________________________________________________________

< Tartalomjegyzék >

Bevezetés
  Előszó
  Telepítési komponensek
  Rendszerkövetelmények
  Telepítési előkészületek
  A telepítés menete
  Telepítés alatt megjelenő figyelmeztető üzenetek
  A nyomtatóillesztő törlése

Nyomtatóillesztő beállításainak megadása
  A nyomtatóillesztő tulajdonságait tartalmazó ablak megnyitása
  Megjegyzések egyes alkalmazásokhoz
  A nyomtatóillesztő használata

A hálózati nyomtatásról
  Előszó
  Használandó nyomtatóillesztő verziója
  Telepítési és beállítási módok
  Hálózatra vonatkozó korlátozások
  
========================================================================
Bevezetés
========================================================================

< Előszó >

Ez a Readme fájl fontos információkat tartalmaz a Readme fájllal együtt
terjesztett BJ nyomtatóillesztő beállításáról és használatáról. A BJ
nyomtatóillesztő segítségével Microsoft (R) Windows (R) XP vagy
Microsoft (R) Windows (R) 2000 alatt futó alkalmazásokból nyomtathat a
Canon BJ nyomtatóján. A nyomtató használatához először a nyomtatóillesztőt
kell telepítenie a számítógépre.

< Telepítési komponensek >

A következő komponensek alkotják a telepítőkészletet:

  - Telepítő (Setup.exe)
    Telepíti a számítógépre a BJ nyomtatóillesztőt.

  - BJ nyomtatóillesztő (ebben a dokumentumban "nyomtatóillesztő"-ként
    hivatkozunk rá)
    A nyomtatón való nyomtatást lehetővé tévő szoftver.

  - Letörlő
    Lehetővé teszi a nyomtatóillesztő eltávolítását a számítógépről.

  - Readme (readme.txt)
    Ez a dokumentum. Fontos információkat tartalmaz a nyomtatóillesztőről.
    A telepítés utáni megtekintéséhez válassza a [Start]-[Programok]-
    [Canon s900]-[Readme] elemet.

< Rendszerkövetelmények >

Ez a szoftver az alábbi rendszerkonfigurációt igényli:

Operációs rendszer
  Windows XP Home Edition (angol)
  Windows XP Professional (angol)
  Windows 2000 Professional (angol) vagy
  Windows 2000 Server/Advanced Server (angol)

Hardver
  Számítógép:     Megfelelően kell működnie a használt operációs rendszer
		  alatt. (CPU: Intel Pentium mikroprocesszor vagy azzal
		  ekvivalens mikroprocesszor)
  Memória:        Megfelelően kell működnie a használt operációs rendszer alatt.
  Merevlemez:     Legalább 50 MB szabad hely szükséges az illesztő telepítéséhez
  Egyéb meghajtó: CD-ROM meghajtó
  Csatoló:        USB csatoló
  Nyomtatókábel:  USB kábel
  Képernyő:       VGA vagy jobb

< Telepítési előkészületek >
 
Olvassa el az alábbi figyelmeztetéseket a nyomtatóillesztő telepítése előtt.

- Csatlakoztassa a nyomtatót a számítógéphez a telepítés megkezdése előtt.
  Részletes leírást a nyomtató kézikönyvében talál.

- Teljes jogkörrel kell rendelkeznie a nyomtató beállításai fölött a
  telepítés végrehajtásához.  A telepítés megkezdése előtt jelentkezzen be az
  Adminisztrátorok csoport egy tagjaként.

- Zárjon be minden futó alkalmazást.

- Ha a nyomtatóillesztő egy korábbi verziója van telepítve a számítógépre,
  az új illesztő telepítéséhez először el kell azt távolítania a Letörlővel.
  A korábbi verziót "A nyomtatóillesztő törlése" szakaszban leírtak szerint
  távolíthatja el.

- A használt környezettől függően elképzelhető, hogy a Microsoft által
  felkínált Windows nyomtatóillesztő automatikusan telepíthető a számítógépre.
  Mindazonáltal a Canon nyomtatóillesztőjének használatát javasoljuk.
  
  - A Telepítő automatikusan annak a nyelvnek megfelelő nyomtatóillesztőt 
  telepíti, ami a Vezérlőpultban be van állítva. Ha a Vezérlőpultban beállított 
  nyelvet nem támogatja a nyomtatóillesztő, akkor a Setup.exe elindulása
  után azonnal megjelenik a nyelvkiválasztó. Ebben az esetben válassza
  ki a használni kívánt nyelvet.

  Vezérlőpult-beállítás
    * Windows XP
    Válassza a [Vezérlőpult]-[Területi és nyelvi beállítások] elemet, és adja meg a
    [Speciális] lapon a [Unicode-ot nem használó programok nyelve] listában a kívánt nyelvet.

    * Windows 2000
    Válassza a [Vezérlőpult]-[Területi beállítások] elemet, és az 
    [Általános] lapon a [A rendszer nyelvi beállítás] csoportban kattintson
    az [Alapértelmezés beállítása] gombra, majd adja meg a nyelvet
    [A rendszer alapértelmezett területi beállítása] párbeszédpanelben.

< A telepítés menete >

 Az alábbi eljárás a nyomtató helyi nyomtatóként
való telepítését írja le. Ha a nyomtatót hálózati nyomtatóként használja, a
telepítést "A hálózati nyomtatásról" szakaszban leírtak szerint kell végeznie.

A nyomtatóillesztőt egy Canon webhelyről töltheti le.

    Megjegyzés:
    A letöltött, tömörített fájl kibontásakor, mentse el azt egy mappába,
    például [C:\Ideiglenes].  Ne használjon az csak angol karaktereket használjon a mappa
    nevében. Ellenkező esetben a nyomtatóillesztő lehet, hogy nem lesz helyesen  telepítve.

  1. Kapcsolja ki a nyomtatót.

     Megjegyzés:
     Ha a számítógép bekapcsolásakor a nyomtató is be van kapcsolva, a
     számítógép elindulásakor automatikusan megjelenik a Windows
     [Új hardver] varázsló Plug and Play eleme. Ha ez történne, kattintson
     a [Mégse] gombra.

  2. Nyissa meg a programot tartalmazó mappát.

  3. Kattintson duplán a [Setup.exe] fájlra a telepítőprogram
     elindításához.

  4. Kattintson a [Tovább] gombra az [Üdvözlet] képernyőn.

  5. Olvassa el a [Licencszerződés]-t.  Ha egyetért a feltételekkel,
     kattintson az [Igen] gombra.

     Megkezdődik a fájlok másolása.

  6. Amikor megjelenik a [Nyomtatóport] képernyő, kapcsolja be a
     nyomtatót, és várja meg a port felismerését.

     Megjegyzés:
     Ha saját maga akarja megadni a nyomtatóportot, kattintson a
     [Kézi kiválasztás] gombra, válassza ki a portot a [Port kiválasztása]
     képernyőn, majd kattintson a [Tovább] gombra.

  7. Amikor megjelenik a [Telepítés kész] üzenet, kattintson a [Befejezés]
     gombra.

     Megjegyzés:
     A [Kilépés] gombra való kattintás után bizonyos környezetekben
     megjelenik egy, a számítógép újraindítására vonatkozó üzenet.  A
     telepítés helyes befejezéséhez ajánlatos újraindítani a számítógépet.

< Telepítés alatt megjelenő figyelmeztető üzenetek >

  - Bizonyos környezetekben a rendszer megjelenít egy üzenetet, ami
    egy már telepített nyomtatóillesztő ezen nyomtatóillesztőre való
    cseréjére kérdez rá.  Ha megjelenik ez az üzenet, kattintson az
    [Igen] gombra.

  * Windows XP
  Ha telepítés közben megjelenik egy üzenet arról, hogy a szoftver
  nem esett át Windows Logo tesztelésen, kattintson a [Folytatás]
  gombra a telepítés folytatásához.

  * Windows 2000
  Ha telepítés közben megjelenik a [Nem található digitális aláírás]
  üzenet, kattintson az [Igen] gombra a telepítés folytatásához.

< A nyomtatóillesztő törlése >

Az alábbi eljárással törölje a feleslegessé vált nyomtatóillesztőt:

  1.  A [Start] menüből válassza a [Programok] parancsot, majd
      kattintson a [Canon s900] elemre.

  2.  Kattintson a [Letörlés] elemre.

  3.  Amikor megjelenik a [Fájltörlés megerősítése] párbeszédpanel,
      kattintson az [OK] gombra.

     Megjegyzés:
     -A Windows 2000 alatti 1.00-ás verziójú nyomtatóillesztőnek nincs
      letörlője. Az alábbi eljárással törölje a feleslegessé vált
      nyomtatóillesztőt:

     1)  Válassza a [Start] menü [Beállítások] almenüjéből a 
         [Nyomtatók] parancsot.
     2)  Jelölje ki a törölni kívánt nyomtató nevét, majd válassza
         a [Fájl] menü [Törlés] parancsát.
     3)  Válassza ki a [Fájl] menü [Kiszolgáló tulajdonságai] parancsát.
     4)  Kattintson az [Illesztők] címkére, és jelölje ki a törölni
         kívánt nyomtató nevét a [Telepített nyomtató-illesztőprogramok]
         listában.
     5)  Kattintson az [Eltávolítás], majd az [OK] gombra. 

========================================================================
Nyomtatóillesztő beállításainak megadása
========================================================================

< A nyomtatóillesztő tulajdonságait tartalmazó ablak megnyitása >

  - Megnyitás alkalmazásból
    A nyomtatóillesztő tipikusan a [Fájl] - [Oldalbeállítás] menüpont
    [Nyomtatás] elemének, illetve a [Fájl] - [Nyomtatás...] menüpont
    [Tulajdonságok] elemének segítségével nyitható meg egy alkalmazásból.

  - Közvetlen megnyitás
    Egy gyakran használt beállítás megadásához vagy a nyomtató
    karbantartási funkcióinak eléréséhez használja az alábbi eljárást.
    Nyomtatás közben ne próbálja meg használni a karbantartási funkciókat.

    1) Válassza ki a [Start] menüből a következő elemeket:
       Windows XP esetén:  [Vezérlőpult]-[Nyomtatók és más hardverek]-
                           [Nyomtatók és faxok]
       Windows 2000 esetén:  [Beállítások]-[Nyomtatók]
    2) Kattintson a használni kívánt nyomtatómodell ikonjára.
    3) Válassza ki a [Fájl] menü [Nyomtatási beállítások] elemét.

< Megjegyzések egyes alkalmazásokhoz >

  - Microsoft Word 2002/Microsoft Word 2000/Microsoft Corporation
    Ha egynél nagyobb értéket ad meg a Word [Nyomtatás]
    párbeszédpanelének [Több oldal egy lapon] opciójánál, akkor 
    ne használja  az illesztő [Oldalbeállítás] lapjának [Oldalelrendezés] opcióját.
    Ha mindkét beállításnál egynél nagyobb értéket ad meg, a nyomtatás nem lesz megfelelő.
    Ha     egy oldalnál többet akar nyomtatni laponként, használja csak az
    egyik vagy másik beállítást ennek megadásához
    
  - Microsoft Word 2002/Microsoft Word 2000/Microsoft Corporation
    Ha a [Nyomtatás] párbeszédpanelének [Adott papírméretre] opcióját
    használja, ne használja az illesztő [Oldalbeállítás] lapjának
    [Igazítás lapmérethez] opcióját. Ha használja, a Word
    [Adott papírméretre] opcióját az illesztő [Oldalbeállítás] lapjának
    [Igazítás lapmérethez] opciója felülírja ezt a beállítást skálázott nyomtatáskor.
    
  - Microsoft Word 2002/Microsoft Word 2000/Microsoft Corporation
    Ha a Word [A4/Letter papírátméretezés engedélyezése] eleme aktív,
    továbbá a Word [Oldalbeállítás] lapján a [Tájolás] beállítása
    [Álló], az illesztő [Tájolás beállítása] pedig [Fekvő], akkor a
    nyomtatás nem lesz megfelelő. Ennek elkerüléséhez kapcsolja ki a
    [A4/Letter papírátméretezés engedélyezése] opciót nyomtatás előtt.
    Az elem eléréséhez a Word [Eszközök] menüjéből nyissa meg a
    [Beállítások] párbeszédpanelt, majd kattintson a [Nyomtatás] címkére.

  - Microsoft Word/Microsoft Corporation
    A [Papírméret] és [Tájolás] megadásához ne az illesztő, hanem a Word
    beállításait használja.

 - Microsoft Word/Microsoft Corporation
    Az [Oldalbeállítás] lap [Igazítás lapmérethez] vagy [laphoz igazított nyomtatás] opciójának
    kiválasztásakor tegye a következőket:

    1. Nyissa meg a Word [Nyomtatás] párbeszédpanelét.
    2. Nyissa meg a nyomtatóillesztő tulajdonságainak ablakát, válassza
       ki a [Nyomtatás típusát] az [Oldalbeállítás] lapon, majd kattintson az
       [OK] gombra.
    3. A nyomtatás megkezdése nélkül zárja be a [Nyomtatás]
       párbeszédpanelt.
    4. Nyissa meg újra a Word [Nyomtatás] párbeszédpanelét.
    5. Nyissa meg a nyomtatóillesztő tulajdonságainak ablakát, majd
       kattintson újra az [OK] gombra.
    6. Kezdje meg a nyomtatást.
    
  - Microsoft Ecxel 2002/Microsoft Corporation
    Ha Excel 2002-ben az "A4 és Letter papírméretek felcserélése" engedélyezve
    van, és a Nyomtatótulajdonságok penelben az "Oldalbeállítás"
    lapon a "Papírméret"  eltér az Excelben megadott mérettől (az egyik A4, a másik Letter)
    az adatok a Nyomtatótulajdonságokben megadott papírméret szerint nyomtatódnak ki.
    Ha probléma merülne fel, egyeztesse a Nyomtatótulajdonságokban illetve az
    Excelben megadott papírméreteket. Az Excel [Eszközök] menüje [Beállítások]
    pontjában a "nemzetközi" lapon az "A4 és Letter papírméretek felcserélése" pontot
    törölve is megoldhatja a problémát. 
    
  - Lotus Organizer 2.1/97/Lotus Corporation
    A Lotus Organizer akkor is színesben nyomtat, ha egyszínű nyomtatás
    van megadva. Ennek megoldásához kapcsolja be a [Szürke nyomtatás]
    opciót a nyomtatóillesztőben.

  - Photoshop/Adobe Systems Inc.
    Esetleg nem sikerül nyomtatni, ha nem rendelkezik
    rendszeradminisztrátori jogkörrel. Jelentkezzen be
    rendszeradminisztrátori jogkörrel a nyomtatáshoz.

  - Lotus Notes/Lotus Corporation
    Egyes nyomtatási feladatoknál a rendszer lefagyhat. Győződjön meg
    róla, hogy a Notes [Oldalelrendezés] beállításainál a megadott
    felső és alsó margó 22,86 mm (0,9 hvk.) vagy 27,94 mm (1,1 hvk.). 
  
  - Microsoft Outlook/Microsoft Corporation
    Ha az alkalmazásból törli a nyomtatást, a következő nyomtatási
    feladat lefagy. Adjon meg várólistát a nyomtatandó dokumentumhoz
    a Nyomtatótulajdonságok párbeszédpanel [Speciális] lapján.

  - CorelDraw 8/Corel Corporation
    Problémákat okozhat, ha a nyomtatóillesztő beállításainak ablakát
    a CorelDraw 8.0-ból próbálja megnyitni. Lefagyhat például a rendszer
    vagy sérülhetnek a karakterek. Ennek elkerüléséhez a nyomtatóillesztő
    beállításainak ablakát a [Nyomtatók] mappából nyissa meg, végezze el
    a kívánt beállításokat, majd nyomtasson az alkalmazásból.
    Ez a probléma a CorelDraw 9.0-nál nem lép fel.

  - Illustrator/Adobe Systems Inc.
    A bitképnyomtatás hatására a nyomtatás elhúzódhat, vagy nem minden
    adat kerül kinyomtatásra. Nyomtatás előtt kapcsolja ki a [Print]
    párbeszédpanel [Bitmap Printing] opcióját.
 
< A nyomtatóillesztő használata >

Ha ezzel a nyomtatóillesztővel nyomtat, bizonyos esetekben korlátozottak
a lehetőségek. Nyomtatás közben emlékezzen az alábbi szempontokra:

  - A [Példány] beállítás bizonyos alkalmazásokban hatástalan, ha a
    beállítást a nyomtatóillesztőben adta meg. Ilyen esetben a
    beállítást az alkalmazás [Nyomtatás] párbeszédpanelében adja meg.

  - Egyes alkalmazásokban, ha több példányt próbál nyomtatni egy
    dokumentumból a nyomtatóillesztő [Oldalbeállítás] lapján vagy az
    alkalmazás [Nyomtatás] párbeszédpanelén lévő [Szétválogatás] opció
    bekapcsolásával, a nyomtatás nem lesz megfelelő. Ennek elkerüléséhez
    kapcsolja ki a [Szétválogatás] opciót nyomtatás előtt.

  - Egyes alkalmazásokban a nyomtatás nem lesz megfelelő, ha a
    [Nyomtatás típusa] vagy a [Féltónus] beállítása [Automatikus]. Ebben
    az esetben indítsa el a [Nyomtatási tanácsadó]-t a [Fő] lapról, és
    válassza ki a [Csúcsminőségű fotó nyomtatása], illetve a [Táblázatok
    és grafikonok] opciót. Alternatív módon, válassza a [Fő] lap
    [Nyomtatási minőség] beállításánál az [Egyéni]-t, és a [Féltónus]-nál
    egy [Auto]-tól eltérő elemet. Ezután állítsa a [Színbeállítás] értékét
    [Kézi]-re, és válasszon a [Nyomtatás típusa] elemnél [Automatikus]-tól
    eltérő értéket.

  - Ha sok grafikát tartalmazó adatot nyomtat, a nyomtatási adat időnként
    nem nyomtatódik ki. Ez akkor fordul elő, ha nincs elég hely a
    merevlemezen az adatok átmeneti raktározásához. Ennek megelőzéséhez
    ellenőrizze, hogy van-e 40-50 MB szabad terület a meghajtón, ahová
    a Windows XP és a Windows 2000 telepítve van. Használhatja a
    [Kiszolgáló tulajdonságai] panel [Várólista mappája] beállítást is
    elegendő hely lefoglalásra a várólista mappájához.

  - Ha nyomtatás közben a nyomtatási feladatot a nyomtató mappájából
    állítja le, a nyomtatás kicsit később ér ténylegesen véget.
    
  - Ha nyomtatás közben bármilyen hiba lép fel, törölje a nyomtatást a következőképpen:
    1. Törölje az aktuális és az összes sorban álló nyomtatási feladatot.
    2. Kapcsolja ki a nyomtatót.
    A már a nyomtatóba került nyomtatási adatok ezzel a művelettel törlődnek.
    
  - Egyes esetekben a nyomtatás sikertelen, ha nincs elég virtuális
    memória. Ez megelőzhető a lapozófájl méretének növelésével. Ehhez
    nyissa meg a [Rendszer tulajdonságai] párbeszédpanelt a Vezérlőpult
    [Rendszer] elemére duplán kattintva, vagy jobb gombbal kattintva a
    [Sajátgép] elemre, majd a [Tulajdonságok] menüpontra. Ezután
    kattintson a [Speciális] címkére, a [Teljesítmény], majd a [Módosítás]
    gombra, adja meg a lapozófájl új méretét, végül kattintson a
    [Beállítás], majd az [OK] gombra.

  - Ne módosítsa a Nyomtatótulajdonságok párbeszédpanel [Speciális]
    lapjának [Nyomtatóprocesszor...] beállítását. 
    Ha ezt módosítja, a következő funkciók nem működnek:
     - Az [Oldalbeállítás] lap [Oldalelrendezéses nyomtatás], 
       [Poszternyomtatás], [Könyvnyomtatás], [Kétoldalas nyomtatás] és [Szétválogatás]
       eleme
     - A [Bélyegző/Háttér] lap minden funkciója
     - A [Fő] lap [Megtekintés nyomtatás előtt] eleme

    A következő funkciók nem használhatók, ha kikapcsolja a
    Nyomtatótulajdonságok párbeszédpanel [Speciális] lapjának
    [Speciális nyomtatási lehetőségek használata] opcióját:
    - Az [Oldalbeállítás] lap [Oldalelrendezéses nyomtatás],
      [Poszternyomtatás], [Könyvnyomtatás], [Kétoldalas nyomtatás],
      [Fordított sorrend] és [Szétválogatás] eleme
    - A [Bélyegző/Háttér] lap minden funkciója
    - A [Fő] lap [Megtekintés nyomtatás előtt] eleme

    A következő funkciók nem használhatók, ha EMF sorbaállítást nem
    engedélyező alkalmazásban dolgozik (például PhotoShop LE, MS Photo Editor):
    
    - Az [Oldalbeállítás] lap [Oldalelrendezéses nyomtatás],
      [Poszternyomtatás], [Könyvnyomtatás], [Kétoldalas nyomtatás],
      [Fordított sorrend] és [Szétválogatás] eleme
    - A [Bélyegző/Háttér] lap minden funkciója
    - A [Fő] lap [Megtekintés nyomtatás előtt] eleme

    A következő funkciók nem használhatók, ha bekapcsolja az alkalmazás
    [Nyomtatás] párbeszédpanelének [Fájlba nyomtat] opcióját:
    
    - Az [Oldalbeállítás] lap [Oldalelrendezéses nyomtatás],
      [Poszternyomtatás], [Könyvnyomtatás], [Kétoldalas nyomtatás],
      [Fordított sorrend] és [Szétválogatás] eleme
    - A [Bélyegző/Háttér] lap minden funkciója
    - A [Fő] lap [Megtekintés nyomtatás előtt] eleme

  - Bizonyos alkalmazásokban való nyomtatáskor, ha az [Oldalbeállítás]
    lapon az [Oldalelrendezéses nyomtatás] beállítása [2-oldal nyomtatása] vagy annál
    nagyobb, egyes oldalképek esetleg meg lesznek vágva. Ebben az esetben
    használja az alkalmazást az érintett oldalak elrendezésének
    beállításához.

  - Poszter vagy bélyegző/háttér nyomtatásakor a dokumentum nyomtatási
    sorban megjelenő oldalainak a száma nagyobb, mint a dokumentum
    oldalainak tényleges száma.

 Az alkalmazásban a képernyőn megjelenő színek eltérhetnek a megtekintőbeli színektől.

  - A megtekintőben a képernyőn megjelenő színek eltérhetnek a nyomtatványon megjelenő színektől.

  - Mivel a megtekintőbeli felbontás eltér a nyomtató felbontásától, a nyomaton lévő 
    tényleges vonalak és szövegek eltérhetnek a megtekintőbelitől.
    
  - Bizonyos alkalmazásokban a nyomtatás több munkafázisból áll. Ebben az esetben a
    megtekintő csak a nyomtatás alatt álló képet jeleníti meg, és ez eltérhet, attól, amit
    a felhasználó vár.
    
  - A megtekintő az alábbi esetekben nem használható
    - Ha nyomtatáskor a nyomtatóikonon jobb gombbal kattintva 
      a [Kapcsolat nélküli használat]-ot választják
    - Újranyomtatáskor, ha a [Kinyomtatott dokumentum megőrzése] ki van választva 
      a nyomtatótulajdonságok panel [Speciális] lapján
    - Nyomtatáskor, ha az [Elérhető:] be van kapcsolva  
      a nyomtatótulajdonságok panel [Speciális] lapján
    - Hálózati nyomtatás során  
              
  - A Windows XP-hez vagy a Windows 2000-hez kapcsolódó funkciók
    részletes leírását a megfelelő felhasználói kézikönyvben találja
    meg.


============================================================================
A hálózati nyomtatásról
============================================================================

< Előszó >

A Windows lehetővé teszi, hogy a nyomtatót két vagy több felhasználó
hálózaton keresztül megossza. Egy nyomtató több felhasználó közötti
megosztásához meg kell adni bizonyos beállításokat a hálózathoz
kapcsolódó számítógépeken. 

Azt a számítógépet, amelyikhez a nyomtató kapcsolódik, nyomtató-
kiszolgálónak (a továbbiakban kiszolgáló) hívják. Azt a számítógépet,
amelyik a hálózaton keresztül a kiszolgálóhoz csatlakoztatott
nyomtatót használja, ügyfélszámítógépnek (a továbbiakban ügyfél)
hívják.

A kiszolgálón és az ügyfélen nem szükséges ugyanannak az operációs
rendszernek lennie. Mindazonáltal a telepítés módja és a használatra
vonatkozó korlátozások a kiszolgálón és az ügyfélen lévő operációs
rendszerek kombinációjától függ. 

< A használandó nyomtatóillesztő verziója >

-Szerezze be a kiszolgálón és az ügyfeleken lévő operációs
 rendszereknek megfelelő nyomtatóillesztőt.

-A Windowsban található (Microsoft által készített)
 nyomtatóillesztő és egy Canon nyomtatóillesztő kombinációja
 nem teszi lehetővé a hálózati nyomtatást. Használjon Canon
 nyomtatóillesztőt a kiszolgálón és az ügyfeleken egyaránt.

-A kiszolgálón és az ügyfeleken használt nyomtatóillesztő
 verziójának meg kell egyeznie. Ha a Windows XP és a
 Windows 2000 kombinációját használja, telepítse a
 1.61-es verziójú nyomtatóillesztőt a kiszolgálóra és az
 ügyfelekre egyaránt.

 Megjegyzés:
 Párhuzamos csatolóval nem rendelkező nyomtatónak nincs
 nyomtatóillesztője Windows NT 4.0 alá.

-Ha valamelyik kiszolgáló vagy ügyfél Windows Me, Windows 98
 vagy Windows 95 operációs rendszert használ, telepítse az annak
 megfelelő legfrissebb BJ nyomtatóillesztőt.

< Telepítési és beállítási módok >

Használjon a kiszolgálón lévő operációs rendszer típusának
megfelelő telepítési eljárást. 

  - Windows XP vagy Windows 2000 ----- (1), (2)
    Megjegyzés:
    Használjon az ügyfélen lévő operációs rendszer típusának megfelelő
    telepítési eljárást.

  - Windows Me, Windows 98 vagy Windows 95 ----- (3) 

(1) Ha a kiszolgáló és az ügyfél ugyanazt az operációs rendszert használja
    Kiszolgáló: Windows XP vagy Windows 2000, Ügyfél: Windows XP vagy Windows 2000

  1. Telepítsen a kiszolgálón a használt operációs rendszernek megfelelő
     nyomtatóillesztőt. A telepítés menete többé-kevésbé megfelel egy helyi
     nyomtató telepítésének.

  2. Adja meg a nyomtatókiszolgálóhoz megosztott nyomtatóként csatlakoztatott
     nyomtatót. Ennek leírását a Windows Súgóban találja meg.

     A "mutass rá, és nyomtass" típusú nyomtatótelepítés
     (egy módszer az ügyfél nyomtatóillesztőjének kiszolgálón való tárolására
     a Windows XP vagy a Windows 2000 [Additional Drivers] funkciója 
     illetve a Windows NT 4.0 [Alternative Drivers] funkciója segítségével)
     elvégezhető. (Ha ezt teszi, hagyja ki a 3. lépést.)

  3. Telepítsen az ügyfélen a használt operációs rendszernek megfelelő
     nyomtatóillesztőt. A telepítés menete többé-kevésbé megfelel egy helyi
     nyomtató telepítésének.

     Megjegyzés: 
     - A telepítés során tetszőleges port kiválasztható. Egy port megadása
       után fejezze be a telepítést.
     - Ha a nyomtatóillesztőt a Telepítővel telepíti, megjelenik egy, a
       nyomtató bekapcsolását kérő üzenet. Ezt hagyja figyelmen kívül.

  4. Nyissa meg a hálózati számítógépet az ügyfélen, és kattintson a jobb gombbal
      a használni kívánt megosztott nyomtató ikonjára, majd válassza ki a következő
      menüpontok egyikét:

     - [Csatlakozás...]; Windows XP vagy Windows 2000 esetén
      
  Így létrejön egy ikon a megosztott nyomtatóhoz az ügyfélen.
  Mivel a 3. lépésben telepített nyomtatóillesztő ikonjára már nincs
  szükség, az törölhetővé válik.

(2) Ha az ügyfél eltérő operációs rendszert használ

    Kiszolgáló: Windows XP vagy Windows 2000
    Ügyfél: Windows me, Windows 98, Windows 95

  1. Telepítse a kiszolgálón a használt operációs rendszernek megfelelő
     nyomtatóillesztőt. A telepítés menete többé-kevésbé megfelel egy helyi
     nyomtató telepítésének.

  2. Adja meg a nyomtatókiszolgálóhoz megosztott nyomtatóként
     csatlakoztatott nyomtatót. Ennek leírását a Windows Súgóban találja meg.

  3. Telepítse az ügyfélen a használt operációs rendszernek megfelelő
     nyomtatóillesztőt. A telepítés menete többé-kevésbé megfelel egy közönséges 
     helyi nyomtató telepítésének.

     Megjegyzés: 
     - A telepítés során tetszőleges port kiválasztható. Egy port megadása
       után fejezze be a telepítést.
     - Ha a nyomtatóillesztőt a Telepítővel telepíti, megjelenik egy, a
       nyomtató bekapcsolását kérő üzenet. Ezt hagyja figyelmen kívül.

  4. Válassza a [Start]-[Beállítások]-[Nyomtatók] parancsot az
     ügyfélszámítógépen.

  5. Kattintson jobb gombbal a használni kívánt nyomtatótípus ikonjára, majd
     válassza a [Tulajdonságok] menüpontot.

  6. Kattintson a [Részletek] címkére, majd a [Port hozzáadása...] gombra.

  7. Válassza ki a [Hálózat] elemet, majd kattintson a Tallózás gombra.

  8. Válassza ki a használni kívánt megosztott nyomtató típusát, majd
     kattintson az [OK] gombra.

  Így létrejön egy ikon a megosztott nyomtatóhoz az ügyfélen.

(3) Ha a kiszolgálón Windows Me, Windows 98 vagy Windows 95 fut
    Kiszolgáló: Windows Me, Windows 98 vagy Windows 95
    Ügyfél: Windows XP, Windows 2000 

  1. Telepítse a kiszolgálón a használt operációs rendszernek megfelelő
     nyomtatóillesztőt. A telepítés menete többé-kevésbé megfelel egy helyi
     nyomtató telepítésének.

  2. Adja meg a nyomtatókiszolgálóhoz megosztott nyomtatóként
     csatlakoztatott nyomtatót. Ennek leírását a Windows Súgóban találja meg.

  3. Telepítsen az ügyfélen a használt operációs rendszernek megfelelő
     nyomtatóillesztőt. A telepítés menete többé-kevésbé megfelel egy helyi
     nyomtató telepítésének.

   Megjegyzés: 
   - A telepítés során tetszőleges port kiválasztható. Egy port megadása
     után fejezze be a telepítést.
   - Ha a nyomtatóillesztőt a Telepítővel telepíti, megjelenik egy, a
     nyomtató bekapcsolását kérő üzenet. Ezt hagyja figyelmen kívül.

  4. Nyissa meg a hálózati számítógépet az ügyfélen, és válassza a
     [Nyomtatók] elemet a kiszolgálón.

  5. Kattintson a jobb gombbal a [Nyomtatók] mappában a használni kívánt
     megosztott nyomtató ikonjára, majd válassza ki a következő menüpontok
     egyikét:

     - [Csatlakozás...] Windows XP vagy Windows 2000 esetén

  Így létrejön egy ikon a megosztott nyomtatóhoz az ügyfélen.
  Mivel a 3. lépésben telepített nyomtatóillesztő ikonjára már nincs
  szükség, az törölhetővé válik.
  Az operációs rendszerek ezen kombinációja nem teszi lehetővé a normális
  kétirányú kommunikációt. Olvassa el a "Hálózatra vonatkozó korlátozások"
  fejezet "Ha a kiszolgálón Windows Me, Windows 98 vagy Windows 95 fut"
  szakaszát.

< Hálózatra vonatkozó korlátozások >

- Hálózati nyomtató esetén az ügyfél BJ állapotmonitorának aktiválásakor
  egy parancs lekérdezi a nyomtató állapotát. Ha bekapcsolta a
  nyomtatókiszolgáló [Kiszolgáló tulajdonságai] párbeszédpanelének
  [Speciális] lapján az [Értesítés a távoli dokumentumok nyomtatása után]
  opciót, minden parancsra egy nyomtatás befejezéséről szóló válaszüzenet
  jelenik meg az ügyfélen. Nevezetesen, ha a BJ állapotmonitor aktiválva van,
  egy nyomtatóállapotot lekérő parancs lesz folyamatosan kiadva, amelyre
  minden alkalommal megjelenik egy befejezésről szóló üzenet. Ezen üzenetek
  megjelenítésének megszüntetéséhez kapcsolja ki a nyomtatókiszolgáló
  [Kiszolgáló tulajdonságai] párbeszédpanelének [Speciális] lapján az
  [Értesítés a távoli dokumentumok nyomtatása után] opciót, majd a
  beállítások életbe léptetéséhez indítsa újra a nyomtatókiszolgálót.
    
 - Ha a kiszolgálón Windows Me, Windows 98 vagy Windows 95
  fut, az ügyfélen pedig Windows XP vagy Windows 2000
  
  "Mutass rá, és nyomtass" telepítésnél az [Oldalelrendezéses nyomtatás],
  [Könyvnyomtatás], [Kétoldalas nyomtatás], [Fordított sorrend],
  [Szétválogatás], [Bélyegző/Háttérnyomtatás], és [Megtekintő] beállítások hatástalanok.
  Ebben az esetben végezze el a következő műveletet:
  Nyissa meg az ügyfélből a [Nyomtatótulajdonságok] párbeszédpanelt,
  kattintson a [Portok] lap [Port hozzáadása] gombjára, majd adja meg a
  kiszolgáló nyomtató nevét hálózati elérési úttal együtt.

- Ha a kiszolgálón Windows Me, Windows 98 vagy Windows 95 fut

  Nem kerülhet sor normális kétirányú kommunikációra a nyomtatóval, ezért
  figyelmeztető üzenet jelenik meg, továbbá a nyomtatás időnként leállhat
  vagy teljesen ki is maradhat.
  A probléma megoldásához válassza a kiszolgálóra telepített
  nyomtatóillesztő [Tulajdonságok] elemét, majd kattintson a [Részletek]
  lap [Nyomtatási sor beállítása...] gombjára, és kapcsolja be a
  [Kétirányú kommunikáció tiltása] opciót.

- Ha a kiszolgálón Windows XP vagy Windows 2000 fut

  Ha a "mutass rá, és nyomtass" telepítés véget ért, az ügyfél oldalon
  megadott kétirányú kommunikáció beállításai hatástalanok lesznek. Ha az
  ügyfél egy felhasználója a nyomtatóillesztő [Tulajdonságok] ablakának
  megnyitása után az [OK] gombra kattint a [Kétirányú kommunikáció
  engedélyezése] opció kiválasztása nélkül, a kiszolgáló kétirányú
  kommunikációs funkciója ugyancsak le lesz tiltva.
  A probléma megoldásához telepítse először az ügyfélre a nyomtatóillesztőt,
  majd hajtsa végre a "(1) Ha a kiszolgáló és az ügyfél ugyanazt az operációs
  rendszert használja"  szakaszban leírt eljárást.
  A problémát megoldhatja az ügyfél felhasználójának egy megosztott
  nyomtató biztonsági beállításaihoz való hozzáférésének korlátozásával.

- Az Axis Communications PrintPoint 140 BJC ethernet nyomtató-
  kiszolgálójának használatakor lehetséges ugyan nyomtatni, de nincs
  kétirányú kommunikáció.

- Interneten (IPP környezeten) keresztüli nyomtatáskor ellenőrizze a
  kiszolgálóra telepített nyomtatóillesztő verzióját, majd telepítse
  ugyanezt a nyomtatóillesztőt az ügyfélre helyi nyomtatóként.
  Ügyeljen rá, hogy az ügyfél nem tudja elindítani az állapotmonitort,
  mivel a nyomtatóállapot nem kérhető le Interneten keresztül.  

- Ha a kiszolgálóra és az ügyfélre ugyanaz a nyomtatóillesztő van
  telepítve helyi nyomtatóként, egy hálózati funkció automatikusan el
  tud készíteni egy hálózati nyomtatóikont az ügyfélen.

________________________________________________________________________
